יחסי הונדורס–ישראל

יחסי הונדורס–ישראל הם היחסים הדיפלומטיים הרשמיים המתקיימים בין רפובליקת הונדורס לבין מדינת ישראל. לאורך השנים, שתי המדינות מקיימות שיתוף פעולה הדוק בתחומי מדיניות חוץ, פוליטיקה, כלכלה, מסחר, צבא ותרבות.

== נציגויות ==
לישראל הייתה שגרירות בטגוסיגלפה, ולהונדורס הייתה שגרירות בירושלים. קונסול הכבוד של הונדורס בישראל הוא אלכסנדר פרננד. ב-4 בנובמבר 2023, במהלך מלחמת חרבות ברזל, הונדורס החזירה את השגריר שלה בישראל להתייעצויות בטענה ל"הפרות של המשפט ההומניטרי הבינלאומי שישראל מבצעת ברצועת עזה". 

==היסטוריה==
במהלך ההצבעה בהעצרת הכללית של האו"ם על תוכנית החלוקה ב-29 בנובמבר 1947, נמנעה הונדורס בהצבעתה. בנובמבר 1948 הודיעה הונדורס כי היא מכירה בישראל, והייתה למדינה ה-18 להכיר בישראל.

בשנת 1955 הגיש הציר הישראלי הראשון בהונדורס את כתב אמנתו לראש המדינה. בשנת 1985 פתחה הונדורס שגרירות בישראל.

בשנת 1986 ביקר שר החוץ של הונדורס קרלוס לופס קונטררס בישראל.

בשנת 2014 סיפקה התעשייה האווירית לישראל לחיל האוויר של הונדורס שלושה מכ"מים בשווי 30 מיליון דולר עבור מאבק בסחר בסמים<ref></ref>.

באוקטובר 2015 ביקר בישראל נשיא הונדורס חואן אורלנדו ארננדס, בוגר קורס של המרכז לשיתוף פעולה בינלאומי, והצהיר במהלך ביקורו בירושלים, "כל עוד אני נשיא, הונדורס תעמוד לצד ישראל"<ref></ref>. באוגוסט 2016 הגיש ארננדס לאישור הקונגרס של הונדורס הסכם חתום עם ישראל לחיזוק הכוחות המזוינים של המדינה למלחמה בפשע מאורגן<ref></ref><ref></ref>.נשיא הונדורס [[חואן אורלנדו ארננדס בעת ביקורו בישראל בפגישה עם הנשיא ראובן ריבלין, 2015|250x250 פיקסלים]]בדצמבר 2016 ביקר ארננדס בירושלים, ונפגש עם ראש ממשלת ישראל בנימין נתניהו. במהלך הפגישה נחתמו מספר הסכמי הגנה וביטחון דו-צדדיים בין המדינות, ושר הביטחון אביגדור ליברמן ושר ההגנה של הונדורס חתמו על הצהרה לשיתוף פעולה ביטחוני בין המדינות. במאי 2017 פרצה שערורייה לאחר שאשתו של הנשיא, אירושקה אלביר, אמרה בראיון לעיתון אל הרלדו כי "היטלר היה מנהיג גדול". לאחר מכן, היא פרסמה מכתב המופנה לקונגרס היהודי של אמריקה הלטינית, בו התנצלה והסבירה כי מעולם לא אמרה שהיטלר "עשה משהו טוב" אלא רק ציינה את "תכונות המנהיגות שלו"<ref></ref>.

בהצבעה בעצרת הכללית של האו"ם על גינוי הכרת ארצות הברית בירושלים כבירת ישראל בדצמבר 2017, הייתה הונדורס אחת מ-9 מדינות שהצביעו נגד ההחלטה יחד עם גואטמלה, ישראל, ארצות הברית, איי מרשל, מיקרונזיה, נאורו, פלאו וטוגו<ref></ref>. מאוחר יותר הודיע הנשיא ארננדס על "בחינת אפשרות העברת השגרירות בישראל לירושלים". ב-5 באפריל פורסם כי הנשיא ארננדס ידליק משואה בטקס הדלקת המשואות ביום העצמאות לשנת 2018. הדבר גרר ביקורת ציבורית על רקע הרג מפגינים בהונדורס, וב-9 באפריל ביטל הנשיא את בואו.

ב-24 במרץ 2019, הכריז נשיא הונדורס על הכרת ארצו בירושלים כבירת ישראל ועל פתיחה של נציגות דיפלומטית של ארצו בשטחה. ב-1 בספטמבר באותה שנה הגיע לביקור בישראל על מנת לחנוך את המשרד המסחרי של הונדורס בירושלים. לאחר פחות מחודשיים, ב-2 בדצמבר דווח כי שגרירות הונדורס צפויה להיות מועברת לירושלים, ובמקביל שגרירות ישראל צפויה להיפתח מחדש בטגוסיגלפה, בירת הונדורס, וזאת בפעם הראשונה מאז 1995, לאחר שנסגרה בשל קיצוצים בתקציב משרד החוץ במהלך השנים.

בדצמבר 2020, לאחר שהונדורס נפגעה קשות מהוריקן אטא ומהוריקן יוטא ביקשה סיוע מישראל. על אף הקשיים שיצרה באותה עת מגפת הקורונה, יצאה להונדורס משלחת סיוע ישראלית של 15 אנשי מילואים של פיקוד העורף בפיקודו של מפקד יחידת החילוץ וההצלה הארצית גולן ואך.אנשי [[פיקוד העורף מסייעים באזור בהונדורס שנפגע מהוריקנים, דצמבר 2020|250x250 פיקסלים]]בפברואר 2021 אישר ראש ממשלת ישראל בנימין נתניהו כי ישראל העבירה חיסונים נגד נגיף הקורונה מהמלאי שברשותה להונדרס בתמורה לתמיכה בישראל במוסדות הבין לאומיים. יחד עם גואטמלה והרשות הפלסטינית מספר החיסונים הגיע ל-15 אלף חיסונים. בהמשך הודיע ראש המל"ל מאיר בן שבת כי החליט להקפיא את ההנחיה להעברת חיסונים למדינות זרות עד שהנושא ייבחן משפטית, וביקש את חוות דעת היועץ המשפטי לממשלה בנושא.

ב-24 ביוני 2021 נחנכה שגרירות הונדורס בירושלים במעמד הנשיא חואן אורלנדו ארננדס. במהלך ביקורו של ארננדס ערך פגישה עם ראש הממשלה נפתלי בנט, לצד פגישה של שרי החוץ של שתי המדינות, עובדי הממשל הנשיאותי ומחלקת המיסים של הונדורס. בסיומן נחתמו הסכמים דו-צדדיים בתחום החקלאות, ניהול המים, שירותי הבריאות, החינוך וחילופי מידע בפיתוחים חדשניים בין הונדורס לישראל<ref></ref>.

לאחר שסיומרה קסטרו החלה לכהן כנשיאת הונדורס בינואר 2022 היחסים בין המדינות נהיו פחות טובים. באוגוסט 2022 ממשלת הונדורס החדשה שקלה להעביר את השגרירות בישראל מירושלים לתל אביב<ref></ref>. ב-4 בנובמבר 2023, במהלך מלחמת חרבות ברזל, הונדורס החזירה את השגריר שלה בישראל להתייעצויות בטענה ל"הפרות של המשפט ההומניטרי הבינלאומי שישראל מבצעת ברצועת עזה".

== קישורים חיצוניים ==

* אירוע מרגש נערך ביום ג׳ 18.7.23 במוזיאון הימי הלאומי בחיפה בהשתתפות שר הביטחון יואב גלנט, שר התרבות והספורט מיקי זוהר, קונסול הונדורס אלכסנדר פרננד ושגרירי מדינות ונספחים צבאיים, לציון יום הגעת אניית המעפילים אקסודוס לנמל חיפה, היום לפני 76 שנה. ביוזמת קונסול הכבוד של הונדורס, אלכס פרננד, ושגרירות הונדורס בישראל, התקיים במוזיאון הימי הלאומי בחיפה אירוע יוצא דופן ומרגש לציון יום השנה ה 76 להגעתה של אניית המעפילים אקסודוס לנמל חיפה ב 18 ביולי 1947. בנמל חיפה היה אמור להיות מוטל עוגן האנייה בהגעתם של המעפילים סוף סוף ארצה, אבל ההיסטוריה רצתה אחרת, ומחיפה רק החל מסע של תלאות וייסורים עבור אלפי המעפילים שהיו על האנייה אקסודוס[https://haipo.co.il/item/463878]
* 
* 

== הערות שוליים ==

*